1.

**Nordfyns Garderforening**

Referat ordinær generalforsamling fredag den 3. marts 2017.

Med 36 deltagere i Særslev skytteforenings lokaler.

Formanden bød velkommen, og foreslog på bestyrelsens vegne marts-58 Hans Kristian Grøn som dirigent.

Hans Kristian blev valgt og konstaterede, at generalforsamlingen var lovligt indkaldt i.h.t. § 9 i vedtægterne. Herefter fik Renè Rasmussen ordet for formandens beretning.

Renè bad forsamlingen rejse sig for at mindes vores afdøde garderkammerater, november-52 Axsel Landtved Rasmussen og marts 61 Bent Dyssemark Knudsen. Ære være deres minde.

Der blev holdt sommertur til naturgasanlægget i Reveldrup, hvor vi fik en grundig og interessant rundvisning. En dejlig og hyggelig dag, med spisning af medbragt mad på Gyldensteen Strand. Der arrangeres ikke sommertur i 2017 p.g.a. Repræsentantskabsmødet. Er der nogle som har lyst til at arrangere, så er I velkomne.

NG deltog i repræsentantskabsmødet i Skanderborg med vores fane. Nordfyns Garderforening blev endeligt godkendt som vært i 2017 i Bogense. Formanden opfordrede til at foreningens medlemmer deltager i morgenandagten og paraden lørdag den 20. maj, og om muligt i de øvrige arrangementer. Se hjemmesiden og Garderbladet. Repræsentanter fra Præsidiet har været på rundvisning i Bogense og omegn, og godkendte arrangementet og lokalerne.

René henledte opmærksomheden på foreningens hjemmeside og Facebook.

Renè takkede skytter, bowlere, fanebærere og medlemmer for deres støtte, samt bestyrelsen for godt samarbejde.

Til Inge i køkkenet var der en særlig tak for hendes altid store hjælp.

Kim Gram tilbød sin hjælp til Repræsentantskabsmødet. Renè svarede, at han ville kontakte udvalgte medlemmer senere for yderligere assistance. Tak for det Kim.

Formandens beretning blev godkendt.

Herefter fik kasserer Benny Ohlsen ordet for fremlæggelse af regnskabet, som blev oplæst. Der var ikke spørgsmål til regnskabet, som blev godkendt. Benny henledte opmærksomheden på, at det er en stor lettelse med elektronisk indbetaling af kontingent, og at man registrerer sig på hjemmesiden. Kontonummeret står dels på hjemmesiden, og under Nordfyn i Garderbladet.

Fastsættelse af kontingent uændret kr. 300,- blev godkendt.

2.

På valg til bestyrelsen var Benny Ohlsen, Renè Rasmussen og Jørgen Rasmussen, som alle blev genvalgt. Niels Thor Rasmussen ønskede ikke genvalg. Den samlede bestyrelse består herefter af 5 medlemmer.

Bestyrelsen har efterfølgende konstitueret sig uden ændringer.

Mikkel Haugsted Hansen og Thomas Nielsen blev genvalgt som revisorer.

Renè aflagde skydeudvalgets beretning, med ros til skytterne for gode resultater. Der blev skudt 25 skydninger til landsskydningen i sæsonen med op til 30 skytter. Renè takkede udvalget og skytterne for godt samarbejde. Der lød også en tak til Særslev Skytteforening for at stille hjælp og lokaler til rådighed for vores forening. Det er populært at invitere damerne med til nogle udvalgte skydninger.

Til skydeudvalget var Erik Lillesøe, Kim Gram og René Rasmussen på valg, og blev genvalgt. Udvalget er herefter uændret.

Niels Thor Rasmussen fremlagde bowlingudvalgets beretning, med ros til bowlerne for gode resultater og med 12-16 deltagere i vinterens løb. Pokalen blev vundet tilbage til NG. Damerne deltager med succes i bowlingarrangementerne. Niels Thor Rasmussen ønskede ikke genvalg som bowlingformand. Niels afslutter denne sæson, og har muligvis en ny som vil overtage hvervet i et par år.

René takkede Niels for hans bestyrelsesarbejde, og hans trofaste arbejde med bowling igennem årene.

Der var ikke indkommet forslag, som ønskedes behandlet på generalforsamlingen.

Under eventuelt var der overrækkelse af hæderstegn. 25 årstegn til jan. 73 Hans Bendsen, nov. 90 Mads P. Buse og marts 91 Jørgen E. Pedersen. 50 årstegn til nov. 63 Niels P. Buse, marts 66 Arne I. Hansen, sept. 62 Hans O. Rasmussen og nov. 65 Tage Å. Rasmussen. 60 årstegn til nov. 54 Kjeld Nielsen. ( 10 år marts 84 Bjarne R. Birk, 25 år juli 71 Jørgen Christiansen og 50 år nov. 65 Tommy B. Hansen var ikke tilstede, og vil få hæderstegnene overrakt ved en senere lejlighed ) Til foreningens gode skytter var der flotte præmier og sølvplader. Renè ønskede hver enkelt tillykke.

Herefter erklærede dirigenten generalforsamlingen for afsluttet, og Renè takkede Hans Kristian for godt ordstyrerskab. Der blev budt på koldt bord med lune retter, som indledtes med et nifoldigt leve og en skål for H.M. Dronningen.

Maj-70 Jørgen Rasmussen